Kuil Kedua

Kuil Kedua atau Bait Kudus Kedua ( , ), kemudiannya dipanggil Kuil Herodes, merupakan Kuil Suci di Baitulmaqdis yang telah dibina semula, digunakan antara  dan pemusnahannya pada tahun 70 TM. Binaan penting zaman Kuil Kedua, ia simbol penting identiti Yahudi dan juga pusat agama Yahudi Kuil Kedua; ia tempat ibadat utama, upacara korban, dan perhimpunan masyarakat Yahudi. Oleh sebab itu, ia menarik penziarah-penziarah Yahudi dari negeri-negeri jauh semasa Tiga Perayaan Ziarah: Paskah, Shavuot, dan Sukkot.

Pembinaan Kuil Kedua bermula selepas Parsi menakluk Babylonia; Kuil sebelum itu, dipanggil Kuil Sulaiman, telah habis dimusnahkan bersama-sama Kerajaan Yehuda dalam pengepungan Baitulmaqdis oleh Babylonia sekitar tahun 587 SM. Selepas Empayar Babylon Baru diilhakkan oleh Empayar Hakhamaniyah, raja Parsi Kores mengeluarkan apa yang dipanggil Perintah Kores, yang diterangkan dalam Bible Ibrani telah membenarkan dan menggalakkan orang Yahudi pulang ke Zion—suatu peristiwa alkitabiah apabila orang Yahudi kembali ke bekas Kerajaan Yehuda, yang baru-baru itu diatur semula oleh Parsi sebagai wilayah Yahudi bernama Yehud Medinata yang memerintah sendiri. Penyiapan Kuil Kedua pada zaman raja Persia Darius I menandakan tempoh harapan baru dan kebangkitan semula agama Yahudi. Menurut sumber alkitabiah, Kuil Kedua asalnya agak sederhana, dibina di bawah kuasa gabenor Yahudi yang dilantik oleh Parsi, Zerubabel cucu Yekhonya, raja terakhir Yehuda.

Pada abad ke-1 SM, Kuil Kedua telah diperbaharui dan diperluaskan di bawah pemerintahan Herodes yang Agung, menyebabkannya beroleh nama samaran "Kuil Herodes". Usaha Herod telah menjadikannya struktur yang megah dengan dan halaman yang mengagumkan, termasuk mempunyai balai-balai dan fasad tersergam indah seperti yang ditunjukkan dalam model-model moden, seperti "Model Tanah Suci Baitulmaqdis" di Muzium Israel. Bukit Baitulmaqdis, di mana Kuil Sulaiman dan Kuil Kedua pernah terdiri, juga telah diperluaskan dengan ketara, dua kali ganda saiznya sehinggakan menjadi tempat agama terbesar di dunia purba.

Pada tahun 70 TM, pada kemuncak Perang Yahudi-Rom Pertama, Kuil Kedua dimusnahkan dalam pengepungan Rom ke atas Baitulmaqdis, Walau bagaimanapun, riwayat Yahudi berpendapat bahawa Kuil Kedua berdiri selama 420 tahun sahaja, iaitu dari 352 SM – 68 TM.   menandakan titik transformatif dan musibah dalam sejarah Yahudi. Kehilangan Kuil Kedua mencetuskan agama Yahudi Rabbinik, yang sehingga kini ialah bentuk agama Yahudi arus perdana di seluruh dunia.

 Rujukan 

Kategori:Pembubaran abad ke-1
Kategori:Sumber CS1 bahasa Ibrani (he)
Kategori:Koordinat pada Wikidata
Kategori:Rencana yang mengandungi teks bahasa Ibrani